Pemañ an enkadenn armerzhel och ober he reuz, an dilabour hag an anken o ren, e sant an dud goulennataet ganin e chall ar fed bezañ Breizhad degas un dra  bennak a vat ouzhpenn.  Bezañ Breton zo bezañ anavezet. Anavezet eo Breizh hag ar Vretoned dre ar bed-holl, gwelet int kentoch mat (evel ma tiskouez ar sontadegoù) hag ez eus brud vat gant o froduioù. War an dachenn armerzhel eta eo talvoudus ar vreizhadelezh : un doare da lakaat o zraoù da blijout eo evit ar renerien embregerezhioù, ar gouerien hag ar besketaerien am eus gwelet. Klask a reer plijout  ha chalmiñ an dud. Displeget eo bet din gant un den-e-karg eus un unvaniezh-kevelourioù e vez paeet beajoù da Vreizh ganimp dhor chlianted vras evit ma welint pegen kaer eo hor bro, evit ma vo prenet war-lerch hon traoù gante ; peogwir e reont ul liamm etre hon traoù hag ar vro bet gwelet gante.